STEP IT: Strategic Teacher Education for Academic, Social, and Emotional Well-Being Through Practice-Oriented International Research on Learning and Technology
Independent Research Fund Denmark
KU - SAMF - Psykologi
I et digitaliseret samfund hvor danske børn bruger mange vågne timer på at navigere i faglige platforme, sociale medier, spil og fake news, og hvor trivsel, læseevner og skoleglæde over de seneste år er faldet, er det afgørende at undersøge sammenhængene mellem børns sociale trivsel, læringsevner og kritiske brug af digitale medier. I tæt samarbejde med Københavns Professionshøjskole vil STEP IT projektet udvikle og implementere ny forskningsbaseret viden med henblik på at understøtte og kvalificere fremtidige læreres arbejde med skolebørns trivsel og læring i et digitaliseret samfund. Med afsæt i international interventionsforskning og vores netop gennemførte pilotintervention, På Sporet, der har vist sig at styrke kognitiv kontrol og social trivsel på mellemtrinnet, udformes i STEP IT et undervisningsforløb til læreruddannelsen. Fokus er på eksplicit træning af strategier til at øge opmærksomhed, selvrefleksion, og evnen til at ignorere distraktioner i folkeskolen, hvormed vi vil udforske mulige kausale sammenhænge mellem trivsel og digitalt mediebrug. De lærerstuderende får mulighed for at udforske og tilpasse læringsprincipperne til deres kommende praktikklasser og får supervision på deres implementering undervejs i praktikforløbet. Underviserne på læreruddannelsen overtager gradvist formidlingsansvaret af principperne i form af efter- og videreuddannelse, materialer og sparring, så vi sikrer en langsigtet integration mellem forskning, uddannelse og praksis.
Research Projects (Max 10 MDKK) / DFF-Forskningsprojekt1 - Læring og trivsel i folkeskolen / grant